обозначение на станцията VOR/DME;
 б)
 пеленг с точност до най-близкия градус и разстояние в десети от километъра или морската миля от съответното VOR/DME, ако пътната точка не е съвместена с него; и
 в)
 надморско равнище на предавателната антена на DME с точност до най-близките 30 m (100 ft);
 3)
 магнитен пеленг до най-близкия градус, геодезично разстояние до най-близката десета от километъра или морската миля между определени крайни точки и разстоянието между всички следващи съществени точки;
 4)
 горна и долна граница и класификация на въздушното пространство;
 5)
 посока на крейсерските нива;
 6)
 изискване за навигационна точност за всеки участък от трасето с PBN (RNAV или RNP); и
 7)
 забележки, включително посочване на контролиращия орган, неговия работен канал и, ако е приложимо, адреса на регистрация, номера SATVOICE, евентуални навигационни ограничения и спецификации RCP и RSP.
 ENR 3.4 Маршрути за вертолети
 Подробно описание на маршрутите за вертолети, включващо:
 1)
 идентификатор на трасето, спецификации на необходимите комуникационни характеристики (RCP), навигационни спецификации и/или спецификации на необходимите характеристики за обзор (RSP), приложими за определения участък, наименования, кодови обозначения или кодови имена и географски координати в градуси, минути и секунди на всички съществени точки, определящи трасето, включително точки за докладване, „задължително“ или „при поискване“;
 2)
 пътни линии или радиали VOR, закръглени до най-близкия градус, геодезично разстояние до най-близката десета от километъра или морската миля между всички следващи съществени точки, а при използване на радиали VOR — на точките за преминаване;
 3)
 горна и долна граница и класификация на въздушното пространство;
 4)
 минимални абсолютни височини на полета, закръглени нагоре до най-близките 50 m или 100 ft;
 5)
 изискване за навигационна точност за всеки участък от трасето с PBN (RNAV или RNP); и
 6)
 забележки, включително посочване на контролиращия орган, неговия работен канал и, ако е приложимо, адреса на регистрация, номера SATVOICE, евентуални навигационни ограничения и спецификации RCP и RSP.
 ENR 3.5 Други маршрути
 Посочват се други специално определени маршрути, които са задължителни в определени райони.
 Описание на свободното трасово въздушно пространство (FRA) като точно определено въздушно пространство, в рамките на което ползвателите могат свободно да планират директни маршрути между определена входна точка и определена изходна точка, включително информация за назначаването на директни маршрути, ограниченията за използването на пътни точки за директни маршрути и вписването в полетния план (точка 15). Описват се изискванията за издаване на разрешения по КВД.
 ENR 3.6 Изчакване по маршрут
 Описват се подробно процедурите за изчакване по маршрут, съдържащи:
 1)
 обозначение на изчакването (ако има такова) и точката, над която се извършва изчакване (навигационно средство), или пътна точка с географски координати в градуси, минути и секунди;
 2)
 курс на долитане;
 3)
 направление на завоя съгласно процедурата;
 4)
 максимална указана въздушна скорост;
 5)
 минимално и максимално ниво за изчакване;
 6)
 време/разстояние за отлитане; и
 7)
 обозначение на контролиращия орган и неговата работна честота.
 ENR 4. РАДИОНАВИГАЦИОННИ СРЕДСТВА/СИСТЕМИ
 ENR 4.1 Радионавигационни средства — по маршрута
 Списък на станциите, осигуряващи радионавигационно обслужване по маршрута, подредени по азбучен ред по името на станцията, включващ:
 1)
 име на станцията и магнитното отклонение, с точност до най-близкия градус, а за VOR